
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 34 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

40. Ρυθμίσεις για την προστασία των εργαζομένων σε 
περίπτωση αφερεγγυότητας του εργοδότη σε συμ¬ 
μόρφωση προς την οδηγία 2002/74/ΕΚ του Ευρω¬ 
παϊκού Κοινοβουλίου και του Συμβουλίου. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας με¬ 
ταξύ της Ελληνικής Δημοκρατίας και της Κυβέρνη¬ 
σης του Χασεμιτικού Βασιλείου της Ιορδανίας. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στον ν. 3526/2007, που επα¬ 
νεκτυπώθηκε στο ΦΕΚ 24/τ.Α'/9.2.2007 και αφορά 
την παραγωγή και διάθεση προϊόντων αρτοποιί¬ 
ας και συναφείς διατάξεις. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 40 
Ρυθμίσεις για την προστασία των εργαζομένων σε πε¬ 
ρίπτωση αφερεγγυότητας του εργοδότη σε συμμόρ¬ 
φωση προς την οδηγία 2002/74/ΕΚ του Ευρωπαϊκού 
Κοινοβουλίου και του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 του ν. 1338/1983 (Α' 34), όπως αντικα- 
ταστάθηκε με το άρθρο 65 του ν. 1892/1990 (Α' 101), της 
παραγράφου 4 του άρθρου 16 του ν. 1836/1989 (Α' 79) 
όπως αντικαταστάθηκε με το άρθρο 44 του ν. 2648/1998 
(Α' 238). 

β) Του άρθρου 1 του ν. 1338/1983 (Α' 34), και 

γ) Του άρθρου δευτέρου του ν. 2077/1992 (Α' 136). 

2. Τις διατάξεις των άρθρων 48, 52 και 90 του Κώδικα 
που κυρώθηκε με το άρθρο μόνο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τις διατάξεις του π. δ/τος 368/1989 «Οργανισμός του 
Υπουργείου Εργασίας» (Α' 163), όπως ισχύει σήμερα. 

4. Το γεγονός ότι από την εφαρμογή του παρόντος 
π.δ., αναμένεται να προκληθεί δαπάνη, το ύψος της 
οποίας δεν είναι εφικτό να προσδιορισθεί και θα καλυ¬ 
φθεί από τις πιστώσεις του προϋπολογισμού του ΟΑΕΔ 
μέσω του «Λογαριασμού προστασίας εργαζομένων από 
την αφερεγγυότητα του εργοδότη». 

5. Την υπ’ αριθμ. 1551/30.5.2006 γνώμη του ΔΣ του 
ΟΑΕΔ. 

6. Την υπ’ αριθμ. 295/2006 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Οικονομίας και Οικονομικών, Ανάπτυξης, Απασχόλησης 
και Κοινωνικής Προστασίας και Εμπορικής Ναυτιλίας, 
αποφασίζουμε: 

ΑΡΘΡΟ ΠΡΩΤΟ 

Προς τον σκοπό συμμορφώσεως της Ελληνικής νομο¬ 
θεσίας προς τις διατάξεις της Οδηγίας 2002/74/ΕΚ του 
Ευρωπαϊκού Κοινοβουλίου και του Συμβουλίου της 23ης 
Σεπτεμβρίου 2002 για την τροποποίηση της Οδηγίας 
80/987/ΕΟΚ του Συμβουλίου περί προσεγγίσεως των 
νομοθεσιών των κρατών μελών σχετικά με την προστα¬ 
σία των μισθωτών σε περίπτωση αφερεγγυότητας του 
εργοδότη (Ε.Ε1.270/8.10.2002), το π.δ. 1/1990 «προστασία 
των δικαιωμάτων των εργαζομένων σε περίπτωση αφε- 
ρεγγυότητας του εργοδότη» (Α' 1), όπως τροποποιήθηκε 
με το π.δ. 151/1999 «Ρύθμιση θεμάτων για την προστασία 
των εργαζομένων σε περίπτωση αφερεγγυότητας του 
Εργοδότη σε συμμόρφωση προς την Οδηγία 80/987/ 
ΕΟΚ», (Α' 149) τροποποιείται ως ακολούθως: 

Αρθρο 1 

(Άρθρο 1 παρ. 2 και 6 της Οδηγίας 2002/74/ΕΚ, με το 
οποίο τροποποιείται το άρθρο 1 παρ. 3 και προστίθεται 
εδάφιο γ στο άρθρο 10 της Οδηγίας 80/987/ΕΟΚ) 

1. Στην παράγραφο 1 του άρθρου 1 του π.δ. 1/1990 μετά 
τη φράση «εφόσον εκδοθεί απόφαση που κηρύσσει τον 
εργοδότη σε πτώχευση», προστίθεται η εξής πρόταση: 
«ή διαπιστωθεί ότι η επιχείρηση έκλεισε οριστικά και ότι 
λόγω ανεπάρκειας του ενεργητικού δεν δικαιολογείται 
η έναρξη διαδικασίας πτωχεύσεως». 

Η παράγραφος 2 του άρθρου 1 του π. δ. 1/1990 αντι¬ 
καθίσταται ως εξής: «Για την εφαρμογή του παρόντος 
διατάγματος, ένας εργοδότης θεωρείται ότι ευρίσκεται 
σε κατάσταση αφερεγγυότητας όταν: 

α) έχει περιέλθει σε κατάσταση παύσεως ή αναστολής 
των πληρωμών του και είτε κηρύσσεται σε πτώχευση με 
απόφαση του αρμόδιου δικαστηρίου είτε διαπιστωθεί 
ότι η επιχείρηση έκλεισε οριστικά και ότι λόγω ανεπάρ¬ 
κειας του ενεργητικού δεν συντρέχει λόγος κινήσεως 
της διαδικασίας πτωχεύσεως. Ως ημερομηνία επέλευ¬ 
σης της αφερεγγυότητας, θεωρείται η ημερομηνία υπο¬ 
βολής της αίτησης για την κίνηση της πτωχευτικής 
διαδικασίας. 

β) Πρόκειται για επιχείρηση (προβληματική) που υπο¬ 
βάλλεται στην ειδική εκκαθάριση των άρθρων 9 του 
ν. 1386/1983 (ΦΕΚ 107/Α'), 46 του ν. 1892/1990 (ΦΕΚ ΙΟΙ/Α') 
και 14 του ν. 2000/1991 (ΦΕΚ 206/Α'), όπως ισχύουν, 

γ) πρόκειται για ασφαλιστική επιχείρηση της οποίας 
η άδεια λειτουργίας ανακλήθηκε με απόφαση του 
αρμοδίου υπουργού λόγω παράβασης διατάξεων της 
ασφαλιστικής νομοθεσίας και τίθεται σε ασφαλιστική 
εκκαθάριση (αναγκαστική) σύμφωνα με το άρθρο 12α 
του ν.δ. 400/1970 (ΦΕΚ ΙΟ/Α'), όπως ισχύει, 

δ) η επιχείρηση του τέθηκε ύστερα από προβλεπόμενη 
από το νόμο διαδικασία, σε εκκαθάριση με σκοπό την 
ικανοποίηση των απαιτήσεων των δανειστών του και με 
αποτέλεσμα τη λύση των σχέσεων εργασίας με τους 
μισθωτούς του. 

2. Στο τέλος του άρθρου 1 του π.δ. 1/1990 προστίθεται 
παράγραφος 3 ως εξής: 

«3.Το παρόν διάταγμα: 

I) εφαρμόζεται και: α) στους εργαζόμενους μερικής 
απασχόλησης κατά την έννοια της οδηγίας 97/81/ΕΚ, η 
οποία μεταφέρθηκε στην Ελληνική έννομη τάξη με το 
άρθρο 2 του ν. 2639/1998 «Ρύθμιση εργασιακών σχέσεων, 
σύσταση Σώματος Επιθεώρησης Εργασίας και άλλες 
διατάξεις» (Α' 205), β) στους εργαζόμενους με σύμβαση 
ορισμένου χρόνου κατά την έννοια της οδηγίας 1999/70/ 
ΕΚ, η οποία μεταφέρθηκε στην Ελληνική έννομη τάξη 
με το π.δ. 81/2003 «Ρυθμίσεις για τους εργαζομένους 
με συμβάσεις ορισμένου χρόνου» (Α' 77), το οποίο τρο¬ 
ποποιήθηκε με το π.δ. 180/2004 «Τροποποίηση του π.δ. 
81/2003 «Ρυθμίσεις για τους εργαζομένους με συμβάσεις 
ορισμένου χρόνου» (Α' 160), γ) στους εργαζόμενους με 
σχέση πρόσκαιρης απασχόλησης κατά την έννοια του 
άρθρου 1 σημείο 2 της οδηγίας 91/383/ΕΟΚ.» και των 
άρθρων 20 έως 26 του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α' 258)», 

II) Δεν εφαρμόζεται: α) στους κατ’ οίκον εργαζόμενους 
που απασχολούνται από φυσικό πρόσωπο, β) στους 
αλιείς που αμείβονται με το «κομμάτι», και γ) στους 
εργαζόμενους που μόνοι τους ή από κοινού με τον/την 
σύζυγο τους ή με συγγενείς εξ αίματος μέχρι και του 
δευτέρου βαθμού, κατέχουν ένα ουσιώδες μέρος της 
επιχείρησης ή της εγκατάστασης του εργοδότη και 
ασκούν σημαντική επιρροή στις δραστηριότητες του. 

Άρθρο 2 

(Άρθρο 1 παρ. 4 και 7 της Οδηγίας 2002/74/ΕΚ, με το 
οποίο προστίθενται άρθρα 8α, 8β και 10α στην Οδηγία 
80/987/ΕΟΚ) 

Μετά το άρθρο 5 του π.δ. 1/1990 προστίθενται νέα 
άρθρα με αριθμό 5α και 5β, που έχουν ως εξής: 

«Άρθρο 5α 

Ι.'Οταν μια επιχείρηση με δραστηριότητες στην Ελλά¬ 
δα και σε τουλάχιστον ένα ακόμη κράτος-μέλος ευρί- 


σκεται σε κατάσταση αφερεγγυότητας, σύμφωνα με το 
άρθρο 1 παραγρ. 2, αρμόδιος φορέας, για την πληρωμή 
των ανεξόφλητων αποδοχών των εργαζόμενων της, που 
ασκούν ή ασκούσαν συνήθως την εργασία τους στην 
Ελλάδα, είναι ο Οργανισμός Απασχόλησης Εργατικού 
Δυναμικού (ΟΑΕΔ) δια του «λογαριασμού προστασίας 
εργαζομένων από την αφερεγγυότητα του εργοδότη», 
που έχει συσταθεί με την παράγραφο 1 του άρθρου 16 
του ν. 1836/1989 (79/Α'). 

2. Τα δικαιώματα των εργαζόμενων της προηγούμε¬ 
νης παραγράφου έναντι του ΟΑΕΔ είναι όσα καθορίζο¬ 
νται για τους εργαζόμενους με την παράγραφο 3 του 
άρθρου 5 του παρόντος, η οποία συμπληρώνεται ως 
εξής: «Σε περιπτώσεις εργαζομένων, που δεν υπάγονται 
σε ισχύουσα συλλογική ρύθμιση, για την αμοιβή τους, 
εφαρμόζεται η Ε.Γ.Σ.Σ.Ε. σύμφωνα με την παρ. 1 του 
άρθρου 8 του ν. 1876/1990 (27/Α'). 

3. Ο ΟΑΕΔ δεν έχει τις υποχρεώσεις της παραγρά¬ 
φου 1 του παρόντος άρθρου στις περιπτώσεις που η 
κατάσταση αφερεγγυότητας του εργοδότη κηρύχθηκε 
με διαδικασίες άλλου κράτους-μέλους, οι οποίες είναι 
διαφορετικές από αυτές που ορίζει η παράγραφος 2 
του άρθρου 1 του παρόντος. 

4. Όταν η κατάσταση αφερεγγυότητας αφορά σε επι¬ 
χείρηση με δραστηριότητες στην Ελλάδα και σε τουλά¬ 
χιστον ένα ακόμη κράτος-μέλος, για τον προσδιορισμό 
της κατάστασης αφερεγγυότητάς του, συνεκτιμώνται 
αποφάσεις που έχουν ληφθεί στο πλαίσιο διαδικασίας 
αφερεγγυότητας, σύμφωνα με την παράγραφο 2 του 
άρθρου 1 του παρόντος, η έναρξη της οποίας έχει ζη¬ 
τηθεί σε άλλο κράτος μέλος. 

5. Για τον καθορισμό της καταβλητέας παροχής από 
τον ΟΑΕΔ, οι εργαζόμενοι της παραγράφου 1 πρέπει 
να προσκομίσουν: α) Την απόφαση της αρχής του κρά¬ 
τους-μέλους με την οποία ο εργοδότης κηρύχθηκε σε 
κατάσταση πτωχεύσεως, ή με την οποία διαπιστώθηκε 
ότι η επιχείρηση ή εγκατάσταση του έκλεισε οριστικά 
και ότι η ανεπάρκεια των διαθεσίμων ενεργητικών στοι¬ 
χείων δεν δικαιολογεί την έναρξη της διαδικασίας, από 
την οποία προκύπτουν οι ανεξόφλητες απαιτήσεις που 
αναγγέλθηκαν, τυχόν, προς επαλήθευση ή ικανοποίηση, 
β) Εάν από την απόφαση αυτή δεν προκύπτουν τα εν 
λόγω στοιχεία, άλλα έγγραφα και στοιχεία από τα οποία 
να προκύπτει το ύψος των ανεξόφλητων αποδοχών των 
εργαζομένων και ο χρόνος στον οποίο ανάγονται αυτές, 
γ) Υπεύθυνη Δήλωση του ν. 1599/1986 για το ύψος των 
ανεξόφλητων αποδοχών και δ) Τα ασφαλιστικά τους 
βιβλιάρια. 

6. Σε σχέση με τους εργαζόμενους της παραγράφου 
1 του παρόντος άρθρου, ο ΟΑΕΔ, ως αρμόδιος φορέ¬ 
ας, υποχρεούται να παρέχει στις αντίστοιχες αρμόδιες 
δημόσιες υπηρεσίες ή και στους αντίστοιχους οργανι¬ 
σμούς εγγύησης των κρατών-μελών, κάθε πληροφορία 
για τις ανεξόφλητες απαιτήσεις των εργαζόμενων και 
δικαιούται να ζητά τέτοιες πληροφορίες από τις ίδιες 
διοικήσεις ή και οργανισμούς. 

Αρθρο 5β 

Ο ΟΑΕΔ γνωστοποιεί στην Επιτροπή και στα κράτη- 
μέλη τις εθνικές διαδικασίες αφερεγγυότητας που ανα- 
φέρονται στην παράγραφο 2 του άρθρου 1 του παρό¬ 
ντος και τις τυχόν μελλοντικές τροποποιήσεις τους.» 

ΑΡΘΡΟ ΔΕΥΤΕΡΟ 

1. Το διάταγμα αυτό δεν θίγει τυχόν ευνοϊκότερες για 
τους εργαζόμενους ρυθμίσεις. 

2. Οι διατάξεις του παρόντος ισχύουν από 8.10.2005 
και εφαρμόζονται στις περιπτώσεις κατά τις οποίες η 
αίτηση για την κήρυξη του εργοδότη σε κατάσταση 
πτωχεύσεως υποβλήθηκε μετά την ημερομηνία αυτή. 

Στον Υπουργό Απασχόλησης και Κοινωνικής Προ¬ 
στασίας αναθέτουμε τη δημοσίευση και εκτέλεση του 
παρόντος προεδρικού διατάγματος. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΣΑΒΒΑΣ ΤΣΙΤΟΥΡΙΔΗΣ ΜΑΝΩΛΗΣ ΚΕΦΑΛΟΓΙΑΝΝΗΣ 
-♦- 

ΑΝΑΚΟΙΝΩΣΕΙΣ 


Αριθμ. 0544/Μ.5824/ΑΣ 138 (2) 

Ανακοίνωση για τη θέση σε ισχύ της Συμφωνίας μετα¬ 
ξύ της Ελληνικής Δημοκρατίας και της Κυβέρνησης 
του Χασεμιτικού Βασιλείου της Ιορδανίας. 

Το Υπουργείο Εξωτερικών ανακοινώνει, ότι η Συμφω¬ 
νία μεταξύ της Κυβέρνησης της Ελληνικής Δημοκρατίας 
και της Κυβέρνησης του Χασεμιτικού Βασιλείου της 
Ιορδανίας για την προώθηση και αμοιβαία προστασία 
των επενδύσεων, που υπογράφηκε στην Αθήνα, στις 21 
Δεκεμβρίου 2005 και κυρώθηκε από τη χώρα μας με τον 
υπ’ αριθμ. 3477/2006 Νόμο, που δημοσιεύθηκε στο υπ’ 
αριθμ. 150 Φύλλο Εφημερίδος της Κυβερνήσεως, τεύχος 


Α', της 19ης Ιουλίου 2006, τέθηκε σε ισχύ, σύμφωνα με 
το άρθρο 13 παρ. 1 αυτής, την 8η Φεβρουάριου 2007. 

Αθήνα, 12 Φεβρουάριου 2007 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο νόμο υπ’ αριθμ. 3526/2007, που επανεκτυπώθηκε 
στο ΦΕΚ 24/9.2.2007 τ.Α' και αφορά την παραγωγή και 
διάθεση προϊόντων αρτοποιίας και συναφείς διατάξεις, 
επιφέρονται οι πιο κάτω διορθώσεις: 

1. Στη σελ. 554, στήλη 1 η και στίχο 24° εκ των άνω, 
από το λανθασμένο:«..., με ή χωρίς ζύμη, η οποία ...», 
στο ορθό: «..., με ή χωρίς ζύμη αρτοποιίας, η οποία ...». 

2. Στη σελ. 555, στήλη 1 η και στίχο 13° εκ των άνω, 
από το λανθασμένο: «...εκσυχρονισμός», 

στο ορθό: «...εκσυγχρονισμό». 

3. Στη σελ. 555, στήλη 1 η και στίχο 35° εκ των άνω, 
από το λανθασμένο:«... αντίτοιχα.», 

στο ορθό:«... αντίστοιχα.» 

4. Στη σελ. 557, στήλη 1 η και στίχο 30° και 31° εκ των 
άνω, 

από το λανθασμένο: «...περάτωσης έψησης περιλαμ¬ 
βάνει: ...», 

στο ορθό: «...περάτωσης έψησης είναι ενιαίος και πε¬ 
ριλαμβάνει: ...». 

5. Στη σελ. 560, στήλη 2 η και στίχο 1° εκ των άνω, 
από το λανθασμένο: «...προβλέπεται την...», 

στο ορθό: «...προβλέπεται στην...». 

6. Στη σελ. 561, στήλη 1 η και στίχο 1° εκ των άνω, 
από το λανθασμένο: «...με οιοδήποτε...», 

στο ορθό: «..., με οποιονδήποτε ...». 

7. Στη σελ. 561, στήλη 1 η και στίχο 11° εκ των άνω, 
από το λανθασμένο: «...άρτου τριών ...», 

στο ορθό: «...άρτου τουλάχιστον τριών (3)...». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ Ιεχ; 210 4071010 ■ ίηίεηΐθΐ: ΙιΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 : ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·6ΐ·ί|Γ - β-ιτΐ3Ϊΐ: νν£ΐ>ππ35ΐ£Γ@6ΐ·ΐΐΓ 














